**РЕПУБЛИКА СРБИЈА**

**Министарство просвете, науке и технолошког развоја**

као промотер пројекта

и

**ЈУП Истраживање и развој д.о.о.**

Немањина бр. 22-26, 11000 Београд, Србија

основано за управљање пројектом

као наручилац

***објављују***

**ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

**ЗА ЈАВНУ НАБАВКУ ПЕРСОНАЛНИХ РАЧУНАРА ЗА ПОТРЕБЕ НАУЧНОИСТРАЖИВАЧКИХ ОРГАНИЗАЦИЈА**

**БРОЈ: IOP/5-2013/C**

као наставак реализације потпројекта

**ЦЕНТРАЛИЗОВАНИ СИСТЕМ ЗА ЕВИДЕНТИРАЊЕ И НАБАВКУ ПОТРОШНОГ МАТЕРИЈАЛА ЗА ОБАВЉАЊЕ НАУЧНОИСТРАЖИВАЧКЕ ДЕЛАТНОСТИ**

***у оквиру пројекта***

**ИСТРАЖИВАЊЕ И РАЗВОЈ У ЈАВНОМ СЕКТОРУ У СРБИЈИ**

Финансијски уговор (Истраживање и развој у јавном сектору) између Републике Србије и Европске инвестиционе банке, закључен је 4. марта 2010. године и потврђен од стране Народне скупштине доношењем Закона о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке („Службени гласник РС-Међународни уговори”, број 5/10) допуњен 07. септембра 2011. године (у даљем тексту: Финансијски уговор).

Финансијским уговором обезбеђена су средства за спровођење пројекта Истраживање и развој у јавном сектору (у даљем тексту: Пројекат).

Пројектом је предвиђено спровођење активности са циљем ревитализације и модернизације постојећих истраживачких центара у Србији, оснивања нових центара, изградње некомерцијалних станова за младе научнике, модернизације ИТ инфраструктуре научне заједнице, набавке нове капиталне опреме као и потрошних добара за обављање научноистраживачке делатности.

ЈУП Истраживање и развој д.о.о, основано од стране Владе Републике Србије за управљање Пројектом, намерава да употреби део средстава из кредита Европске инвестиционе банке ради континуиране реализације набавке персоналних рачунара за потребе научноистраживачких организација у периоду од 2011. до 2014. године.

У складу са чланом 7. став 1. тачка 2.(2) Закона о јавним набавкама („Сл. гласник РС”, број 124/12) и Финансијским уговором односно политиком Европске инвестиционе банке описаном у Водичу за набавке <http://www.eib.org/projects/publications/guide-to-procurement>, ЈУП Истраживање и развој д.о.о. је донело Одлуку о покретању међународног отвореног поступка јавне набавке за набавку персоналних рачунара за потребе научноистраживачких организација, број **IOP/5-2013/C, који обухвата потребе научне заједнице Републике Србије за персоналним рачунарима за период октобар 2012 – октобар 2013.** године**.**

Назив, идентификација и број лотова:

1. Канцеларијски рачунари
2. Преносиви рачунари
3. Инжењерске конфигурације
4. Лаки преносиви рачунари

Реализација уговора, који ће бити закључени са најповољнијим понуђачима, очекује се у периоду од марта до јуна 2014. године.

Алтернативне понуде се не разматрају.

Понуђачи могу да се надмећу за једну или више партија или за све партије.

Прихватају се понуде за појединачне партије.

Понуде се вреднују по партијама.

Попусти за доделу више партија се не разматрају приликом вредновања понуде.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Вељка Дугошевића бр. 54, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 50,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој д.о.о. код Комерцијалне банке број 205-160097-44, шифра плаћања 221, позив на број ИОП/5-2013/Ц са назнаком „Трошкови конкурсне документације“. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој д.о.о, ул. Вељка Дугошевића бр. 54, НТП Звездара, Београд или лично сваког радног дана од 10.00 до 16.00 часова на исту адресу.

Све понуде морају да садрже гаранцију понуде у износу од:

Lot 1,2 и 3: 50.000 евра (по лоту)

Lot 4: 10.000 евра

наплативо у динарској противредности обрачунато по средњем курсу НБС на дан наплате за понуђаче резиденте Републике Србије.

Понуде се дају у складу са процедуром „две коверте”, при којој се и техничке (административне) и финансијске понуде подносе заједно, али у одвојеним ковертама. Техничке понуде се прве отварају и оцењују у погледу испуњености услова. Затим се отварају финансијске коверте само технички исправних понуда.

Крајњи рок за достављање понуда је 28. фебруар 2014. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 28. фебруара 2014. године, у 13.00 часова у просторијама ЈУП Истраживање и развој д.о.о, ул. Вељка Дугошевића бр. 54, НТП Звездара, Београд, уз учешће овлашћених представника понуђача.

Отварање финансијског дела понуда обавиће се након извршеног прегледа техничког дела понуда, Наручилац ће свим понуђачима који су поднели понуде доставити образложену одлуку о испуњености техничких захтева као и позив квалификованим понуђачима да учествују у отварању финансијских понуда.

Додатне информације о набавци, укључујући и оне о начину увида у конкурсну документацију, могу се добити на следећи начин:

E-mail: [tender@piu.rs](mailto:tender@piu.rs)

Web: [www.piu.rs](../AppData/Local/Microsoft/Windows/Temporary%20Internet%20Files/Content.Outlook/Z3QG1MW3/www.piu.rs)